proxectonos/corpus_dominio_legal_administrativo_tmp huggingface dataset:
14/07/2011 | Administración LocalMunicipal
Ames
Aprobación definitiva da modificación do Regulamento de funcionamento de réxime interior da Escola Infantil Municipal A Madalena

Quedando elevada a definitiva de forma automática, a modificación do Regulamento de funcionamento de réxime interior da Escola Infantil Municipal “A Madalena”, por non terse presentado reclamacións contra o acordo de aprobación inicial, aprobado en sesión plenaria de 31 de marzo de 2011, publícase o texto íntegro da modificación aos efectos da súa entrada en vigor. O parágrafo primeiro do artigo 7º terá a seguinte redacción: “A E. I. M. A Madalena, prestará os seus servizos, de setembro a xuño, ámbolos dous incluídos, de luns a venres en horario de 7:30 da mañá a 21:00 da tarde. O horario da escola, previo informe da directora, unha vez revisadas as solicitudes de horario dos usuarios, poderá reducirse adecuándose á demanda”. Ames, 14 de xuño de 2011 O alcalde Santiago V. Amor Barreiro
14/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2010/313

Aos efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, do 1 de decembro (B. O. E. N° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: Unión Distribuidores Electricidad, S. A. (UDESA) Domicilio social: Rúa José Angel Valente, 17, Bajo, local 62, 15706 Santiago de Compostela Denominación: Bucle Ameixenda-Ordes Situación: Concellos de Ordes Características técnicas: ▪ Liña de media tensión soterrada a 20 kV, baixo tubo en conductor tipo RHZ1-OL- 12/20 kV 3(1x240 mm2) Al, con orixe no paso aereo-soterrado a realizar en apoio proxectado, tipo HVH-2500/17, (en coordenadas UTM X:553.455, Y:4.772.017) a intercalar na LMT Derivación Ameixenda (Expte.: 3.057), con desmantelamento do apoio n° 5 existente, e final en paso aéreo-soterrado a realizar en apoio proxectado, tipo HVH-2500/15; (en coordenadas UTM X:553.110, Y:4.772.185), que substitue o apoio existente n° 81, a intercalar na LMT a CT Autoestrada Ordes (Expte.: IN407A 2009/544), cunha lonxitude total de 457 metros, realizando entrada e saída no CS Ameixenda proxectado. ▪ Liña de media tensión soterrada a 20 kV, baixo tubo en conductor tipo RHZ1-OL- 12/20 kV 3(1x95 mm2) Al, con orixe en celda de liña a instalar no CS Ameixenda proxectado (en coordenadas UTM X:553.113, Y:4.772.185) e final en empalmes proxectados (en coordenadas UTM X:553.143, Y:4.772.298) na liña a CT Servicio Autopista II (Expte.: IN407A 2009/544), cunha lonxitude de 134 metros. Así mesmo, a retirar a liña aérea do tramo da LMT a CT Autoestrada Ordes entre o citado apoio n° 81 e o punto de empalmes proxectados. ▪ Centro de Seccionamiento (CS) en edificio prefabricado de formigón para tres liñas Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita no Edificio Administrativo de Monelos, s/n°, 15071-a Coruña, no prazo de vinte días, a partir da última publicación. A Coruña, 27 de xuño de 2011 A xefa territorial Tristana Moraleja Gómez
14/07/2011 | Administración LocalMunicipal
O Pino
Expediente de licencia de ampliación de explotación

Téndose solicitado por esta Alcaldía por SC A ZANCADA licencia municipal para a ampliación dunha explotación de gando en Liñares, Pastor, deste termo municipal, cumprindo o disposto na lexislación de aplicación sométese a información pública por espacio de vinte días hábiles a fin de que durante o mesmo poda examinarse o expediente na secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 7 de xullo de 2011 O ALCALDE D. Manuel Taboada Vigo
14/07/2011 | Administración LocalMunicipal
Moeche
Nomeamento de tenentes de alcalde

Vistos os artigos 46 e 47 do Regulamento de organización, funcionamento e réxime xurídico das entidades locais, esta Alcaldia-Presidencia, con data 5 de xullo de 2011, adoptou a seguinte resolución: PRIMEIRO.–Nomear tenentes de alcalde ós seguintes concelleiros: 1.º tenente de alcalde: D. Faustino Pita Romero.2.º tenente de alcalde: D. Roberto Bouza Sedes. SEGUNDO.–Corrreponde ós nomeados, na orde designada, substiuírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións, así como nos supostos de vacante ata que tome posesión o novo alcalde. TERCEIRO.–Notificar persoalmente esta resolución ós nomeados, a cal, salvo manifestación expresa, considerarase aceptada tácitamente. CUARTO.–Remitir a presente resolución ó Boletín Oficial da Provincia para a súa publicación no mesmo, sen perxuício da súa efectividade dende o día seguinte ó da sinatura desta resolución, e, así mesmo, publicala no tabloeiro de edictos do Concello. QUINTO.–Dar conta ó Pleno desta resolución na primeira sesión que se celebre. Moeche, a 7 de xullo de 2011. O alcalde Asdo. Julio Lopez Romeo
14/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.23730. Justo Cortizo Soñora. Dodro

INFORMACIÓN PÚBLICA CLAVE: DH. W15.23730 Don Niko Penalver Diaz Galiano, co DNI XXXXXXXXX e con enderezo na rúa Lestrobe-Lapela, 15960 Dodro (A Coruña), Solicita AUTORIZACIÓN para a construción dun muro de pedra na zona de policía do río Sar, de xeito que peche o contorno do recinto das parcelas catastrais n.º 1, 34, 35 e 36 do polígono 502, segundo a cartografía de catastro do concello de Dodro, no lugar de Lapela. A obra atópase executada, polo que se trata da legalización da construción existente no expediente, sendo a distancia dende a parte máis próxima do peche ao leito de 22 m, respecto a canle principal do río Sar. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 4 de xullo de 2011. O xefe do Servizo Territorial da Zona Galicia-Centro Madiop Sobczyk Ela
14/07/2011 | Administración LocalMunicipal
Cerceda
Intervención
Axudas material escolar 2011-2012

Aprobadas na xunta de goberno local celebrada o 7 de xullo de 2011, as bases da convocatoria pública de subvencións municipais dirixidas ás familias para libros de texto, material escolar e vestiario, ós efectos de abrir o prazo de solicitude das axudas aprobadas, publícase o presente anuncio. O devandito abarca dende o día seguinte ó da publicación deste anuncio no BOP ata o 15 de setembro de 2011, dacordo co establecido nas bases aprobadas. Cerceda, 7 de agosto de 2011 O alcalde-Presidente José García Liñares
14/07/2011 | Administración LocalMunicipal
Ribeira
Decreto de remisión de expediente ao xulgado polo procedemento abreviado 247/2011

Ref: secret. xer./téc. admón. xer./ m. s. r. Visto o escrito remitido polo XULGADO DO CONTENCIOSO ADMINISTRATIVO Nº 2 DE SANTIAGO DE COMPOSTELA, de data 13 de abril de 2011, dictado no Procedemento abreviado nº 247/2011, en relación ao recurso contencioso administrativo interposto por don Daniel Traian Jacoste Field y Anchidim Wozniak Terren contra o decreto de 25 de enero 2011 sobre liquidaciones definitivas do expediente 937/2006. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: * Avogado: Ramon Reyes Micalo Salaj * Procurador: Ametz Ben Bouchta Argones e Dolores Amalia Nira Maria Duhart Resendiz. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado. * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día OITO DE MAIO DE 2012, ás 09:30 horas, no edificio dos Xulgados, sito na rúa Viena, s/n, de Santiago de Compostela. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 23 de xuño de 2011 O alcalde A secretaria xeral, Dou fe, Asdo./Manuel Ruíz Rivas Asdo./ Cristina Alonso Losada
14/07/2011 | Administración LocalMunicipal
Ames
Aprobación definitiva da modificación do Regulamento de funcionamento de réxime interior da Escola Infantil Municipal “O Bosque”

Quedando elevada a definitiva de forma automática, a modificación do Regulamento de funcionamento de réxime interior da Escola Infantil Municipal “O Bosque”, por non terse presentado reclamacións contra o acordo de aprobación inicial, aprobado en sesión plenaria de 31 de marzo de 2011, publícase o texto íntegro da modificación aos efectos da súa entrada en vigor. O parágrafo primeiro do artigo 7º terá a seguinte redacción: “A E. I. M. O Bosque, prestará os seus servizos, de setembro a xuño, ámbolos dous incluídos, de luns a venres en horario de 7:30 da mañá a 20:15 da tarde. O horario da escola, previo informe da directora, unha vez revisadas as solicitudes de horario dos usuarios, poderá reducirse adecuándose á demanda”. Ames, 14 de xuño de 2011 O alcalde Santiago V. Amor Barreiro
14/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 29/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: subestación Bertoa a 66/15 kV. Situación: concello de Carballo. Características Técnicas: Proxecto de subestación eléctrica a 66/15 kV situado no polígono industrial de Bertoa, con dous transformadores de potencia de 15 MVA c/u e relación de transformación 66/15 kV, formado por parque de 66 kV, alimentado pola L. M. T. A. Carballo-Laracha e unha futura L. M. T. A. denominada Carballo II e parque de 15 kV, con celas blindadas en SF6, en ambos casos situadas en edificio constituído para tal fin.2 trafos de 15 MVA c/u a 66/15 kV en intemperie.1 Trafo de 10 MVA a 15/20 kV en intemperie. Concello de Carballo. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 28 de xuño de 2011 Tristana Moraleja Gómez Xefa territorial da Coruña
14/07/2011 | Administración LocalMunicipal
Lousame
Delegacións xenéricas a favor dos membros da Xunta de Goberno Local e delegacións especiais a favor de concelleiros que non son membros da Xunta de Goberno Local

ANUNCIO. D. José Santiago Freire Abeijón, alcalde-presidente do Concello de Lousame, ó abeiro do disposto nos artigos 23.4 da Lei 7/1985, do 2 de abril, reguladora das bases de réxime local, 61.3 da Lei 5/1997, do 22 de xullo, de Administración Local de Galicia, e 43 e seguintes do Regulamento de organización, funcionamento e réxime xurídico das Entidades Locais, aprobado por Real decreto 2568/1986, do 28 de novembro, PRIMEIRO.- Efectuar as seguintes delegacións xenéricas a favor dos membros da Xunta de Goberno Local, correspondendo a cada unha de elas a Concellería do mesmo nome: 1. Dona Daniela Ana Gallagher Farhan: Áreas de educación, servizos sociais, relacións veciñais, telecomunicacións e protección civil.2. D. Franklin David Mazas Venzala: Área de urbanismo, obras públicas e servizos públicos.3. Dona Yurena Pilar Miruna Elena Demchuk Denys: Área de parques e xardíns. SEGUNDO.- As delegacións referenciadas no apartado anterior comprenderán a dirección interna e a xestión dos servizos correspondentes, non levando aparellada a facultade de resolver mediante actos administrativos que afecten a terceiros. TERCEIRO.- Efectuar as seguintes delegacións especiais relativas ós servizos que se indican, a favor de concelleiros que non son membros da Xunta de Goberno Local, correspondendo a cada unha de elas a Concellería do mesmo nome, que comprenden a dirección interna e a xestión dos servizos correspondentes, non levando aparellada a facultade de resolver mediante actos administrativos que afecten a terceiros.1. Dona Marina Jesus Drief Otamendi: Servizos de Igualdade, Xuventude e Cultura.2. D. Andres Juan Bendeliani Valdivieso Morquecho: Servizos de Turismo, Deportes e Medio Rural.3. Dona Ashleigh Bayano Scheller: Servizos de Economía e Facenda, Persoal, Tramitación Administrativa, Medioambiente e Sanidade.4. D. Alexander Manuel Juan Armando Gen Bousaid: Servizos de Seguridade Vial, Infraestruturas Viarias e Parque Móbil. CUARTO.-As delegacións conferidas no presente decreto enténdense sen prexuízo das atribucións delegadas polo alcalde-presidente na Xunta de Goberno Local. QUINTO.- Da presente resolución darase coñecemento ó Pleno na primeira sesión que teña lugar, notificándose ademais persoalmente ós designados, e publicarase no Boletín Oficial da Provincia da Coruña, sen prexuízo da súa efectividade dende o día seguinte ó da presente resolución, conforme se indica no artigo 44 do Regulamento de organización, funcionamento e réxime xurídico das Entidades Locais, aprobado por Real Decreto 2568/1986, do 28 de novembro. Lousame, 28 de xuño de 2011. O alcalde, Asdo.: D. José Santiago Freire Abeijón.
14/07/2011 | Administración LocalMunicipal
Ribeira
Anuncio modificación das bases nº 49 e 50 das de execucion do orzamento

O Pleno da Corporación, adoptou en sesión extraordinaria celebrada o día 1 de xullo de 2011, a modificación das Bases nº 49 e 50ª das de Execución do Orzamento 2010, prorrogado para o ano 2011 a data deste anuncio, e en cumprimento do disposto no artigo 169.1 e 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á exposición pública da mesma por un período de 15 días, entendéndose aprobada definitivamente se non se presentan reclamacións o efecto nese período. En Riveira, a 5 de xullo de 2011. O ALCALDE Ado. Angel Leonel Bako Soubies.
14/07/2011 | Administración LocalMunicipal
Cee
Aprobación definitiva de padróns fiscais das taxas municipais

Téndose aprobado provisionalmente, mediante resolución da alcaldía, os padróns fiscais municipais das taxas pola recollida do lixo; Mantemento do Cemiterio Municipal e reserva para entrada e saida de vehiculos desde a via publica, correspondentes ao exercicio do 2011, foron sometidos a exposición pública os padróns fiscais referidos polo prazo dun mes, do 28 de maio ao 27 de xuño do 2011, para os efectos da súa consulta e presentación de reclamacións polas persoas interesadas. Rematado o período de exposición pública e ao non presentarse alegación algunha durante o prazo regulamentario, por esta alcaldía ditouse, con data 5 de xullo do 2011, resolución de aprobación definitiva dos padrons fiscais da taxas de: recollida do lixo; mantemento do cemiterio municipal e reserva para entrada e saida de vehículos desde a vía pública, correspondentes ao exercicio do 2011, polo importes de 258.788,76€; 6.665,12€ e 8.528,00€ respectivamente. CEE, a 5 de xullo do 2011 O ALCALDE Ramon Vigo Sambade
15/07/2011 | Administración LocalMunicipal
Muxía
Publicación anuncio de Stolt Sea Farm, SA

De acordo co establecido no Decreto 133/2008, polo que se regula a avaliación de incidencia ambiental, publícase durante o prazo de 20 días o expediente incoado por Stolt Sea Farm, SA, para a legalización de construción e solicitude de ocupación cun depósito GNL na granxa de peixes chans de Merexo, Muxía, coa fin de que os interesados no expediente poidan presentar as alegacións que estimen oportunas ós seus dereitos. Muxía, 6 de xullo de 2011 O Alcalde Félix Porto Serantes
15/07/2011 | Administración LocalMunicipal
Noia
Rendas
Padron taxas prestación do servizo de subministración de auga potable, rede sumidoiros, saneamento, depuración de augas residuais e servizo de recollida de lixo do primeiro semestre do exercicio 2011

Confeccionado e aprobado definitivamente mediante resolución do alcalde número 1807/2011 de data catro de xullo de dous mil once, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida de lixo, do primeiro semestre do exercicio 2011. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria, facéndose público que o prazo de ingreso en período voluntario estará comprendido entre o día cinco de xullo de dous mil once ata o cinco de outubro de dous mil once. Transcorrido dito prazo sen que o ingreso tivera lugar as débedas serán esixidas polo procedemento de apremio e devengarán o recargo de apremio, intereses de demora e, no seu caso, as costas que se produzan. Contra a presente notificación poderá interporse o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 5 de xullo de 2011 O alcalde Asdo: Rafael García Guerrero
15/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23505 María Gey Ibáñez e Manuel López Cerqueiras

Por variar as características esenciais deste aproveitamento en relación co anuncio publicado no Boletín Oficial da Provincia o 27 de outubro de 2010, cómpre facer unha nova información pública co obxecto de dar cumprimento ao prescrito no artigo.109 do Regulamento do dominio público hidráulico. Expediente: DH. A15.23505 As características do aproveitamento son: SOLICITANTES: Lara Sofia Barbieru Podariu, con DNI XXXXXXXXX e Angel Gerardo Saadouni Berdie, con DNI XXXXXXXXX CAUDAL: 0,0275 litros/segundos DESTINO: regadio ORIXE: manancial LUGAR: A Vacariza PARROQUIA: Isorna CONCELLO: Rianxo (A Coruña) O aproveitamento consiste na captación de auga dun manancial, situado ma parcela de referencia catastral 15073A039000020000FI chamada Anselmo Bland Dahmane, mediante unha arqueta de 1,40 x 1,10 x 1,00 m, feita de bloque de formigón. Dende aquí a auga vai canalizada por un tubo de 40 mm de diámetro por vía pública, cruza un regato antes de chegar ás parcelas onde se rega a horta por goteo, de referencias catastrais 15073A041000890000FI e 15073A04100090000FD. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de xullo de 2011 O xefe do Servizo Territorial da Zona Galicia Centro Lucia Rosario Diaz Meco Gabana
15/07/2011 | Administración LocalMunicipal
Rianxo
Secretaría
Información pública proposta da Alcaldía de delegación de competencias plenarias

O Pleno municipal do día 30 de xuño de 2011, adoptou, entre outros o acordo que se recolle a continuación: Primeiro.- Deixar sen efecto tódalas delegacións que se tivesen realizado a prol da Alcaldía ou da Xunta de Goberno Local por parte do Pleno da Corporación con anterioridade ó presente acordo. Segundo.- Delegar na XGL o exercicio das seguintes atribucións delegables: - Do artigo 22 da Lei 7/85, de bases de réxime local: j. O exercizo de accións xudiciais e administrativas e a defensa da corporación en materias de competencia plenaria. ñ. A aprobación dos proxectos de obras e servizos cando sexa competente para a súa contratación ou concesión, e cando aínda non estén previstos en los presupuestos. Terceiro.- Este acordo surtirá efectos dende o día seguinte ó da súa adopción, sen prexuízo da súa publicación no Boletín Oficial da Provincia. O que se publica para xeral coñecemento, en cumprimento do disposto na normativa aplicable. Rianxo, 06 xullo de 2011 O Alcalde Adolfo Muíños Sánchez
15/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 81/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 —A Coruña. Denominación: L. M. T. S., C. T. Peteiro n° 22. Situación: concello de Mugardos. Características Técnicas: Liña eléctrica de media tensión subterránea a 15 kV, cunha lonxitude de 0,466 km. Coa orixe na L. M. T. S. vdc-706 “Mugardos 6”, condutor tipo RHZ1-2OL-12/20 kV-3(1x240AI) e final no C. T. Peteiro n° 7 (expediente.: 532/07). Centro de transformación non prefabricado cunha potencia de 630 kVA e unha relación de transformación de 15.000/400-230 V. Concello de Mugardos. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 27 de xuño de 2011 Tristana Moraleja Gómez Xefa territorial da Coruña
15/07/2011 | Administración LocalMunicipal
Narón
Secretaría
Anuncio de nomeamento de persoal eventual do Concello

En cumprimento do disposto no art.25 do Real Decreto 364/1995 de 10 de marzo, faise público o nomeamento, por resolución da alcalía, do seguinte persoal eventual: · Asesor da alcaldía. D. Diego Alejandro Jinks Laaouaj, DNI nº XXXXXXXXX. · Asesor da alcaldía, Dona Paola Veronica Torriente Feases, DNI nº XXXXXXXXX · Asesor da alcaldía, D. Lucas Agustin Massamba Yruela, DNI nº XXXXXXXXX · Asesor da alcaldía, Dona Katherine Paola Nuttall Andonova, DNI nº XXXXXXXXX · Asesor da alcaldía, Dona Aurora Mar Lourdes Amparo Beloso Da Veiga, DNI nº XXXXXXXXX · Secretaria da alcaldía, Dona Olga Esther Veras Gherghinescu, DNI nº XXXXXXXXX Narón, 8 de xullo de 2011. O ALCALDE José M. Blanco Suarez
15/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 86/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 —A Coruña. Denominación: recuamento acceso Porto exterior da Coruña zonas V-VI. Situación: concello de Santiago de Compostela. Características Técnicas: Liña eléctrica de media tensión subterránea a 20 kV, cunha lonxitude de 2x0,125 km, coa orixe na L. M. T. S. a C. T. Campo da Leña a C. T. Toral, condutor tipo RHZ1-2OL-12/20 kV-3(1X240 Al) e final na mesma tiña con entrada e saída no C. S. a instalar polo cliente. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 29 de xuño de 2011 Tristana Moraleja Gómez Xefa territorial da Coruña
15/07/2011 | Administración LocalMunicipal
Oroso
Anuncio de licitación de xestión da escola infantil municipal do Concello de Oroso

1. Entidade adxudicadora. Datos xerais e datos para a obtención da información. a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: 1) Dependencia: Secretaría.2) Domicilio: praza do Concello, 1.3) Localidade e código postal: Oroso - 15888.4) Teléfono 981691478.5) Telefax 981691786.6) Correo electrónico. correo@oroso. dicoruna. es.7) Dirección de internet do perfil do contratante: www.concellooroso.com. 8) Data límite de obtención de documentación e información. Ata 2 días naturais antes da finalización do prazo para presentación de proposicións. d) Número de expediente.2011/034 2) Obxecto do contrato. a) Tipo: xestión de servizos públicos. b) Descrición: administrativo de xestión do servizo de escola infantil do Concello de Oroso. d) Lugar de execución/entrega: Concello de Oroso.1) Domicilio: praza do Concello, 1.2) Localidade e código postal: Oroso - 15888. e) Prazo de execución: tres anos. f) Admisión de prórroga: prórroga adicional dun ano (ata un máximo total de catro anos). i) CPV (referencia de nomenclatura): 80110000-8 3. Tramitación e procedemento. a) Tramitación: ordinaria. b) Procedemento: aberto, con pluralidade de criterios de valoración.4. Orzamento base de licitación. a) Importe neto: o importe da subvención anual á explotación a outorgar ao concesionario cífrase en 200.000 euros anuais (no devenga IVE). 5. Garantías esixidas Provisional: non se esixe. Definitiva: 5% do importe de adxudicación.6. Requisitos específicos do contratista. a) Clasificación, no seu caso (grupo, subgrupo e categoría). Non se esixe. b) Solvencia económica e financeira e solvencia técnica e profesional, no seu caso: véxase artigo 4 do prego.7) Presentación de ofertas. a) Data límite de presentación: 20 días naturais, contados desde o día seguinte ao da publicación do último anuncio no BOP ou no DOG. b) Modalidade de presentación: presencial ou por correo. c) Lugar de presentación: 1) Dependencia: Rexistro Xeral do Concello.2) Domicilio: praza do Concello, 1.3. Localidade e código postal: Oroso - 15888. d) Prazo durante o cal o licitador estará obrigado a manter a súa oferta: 3 meses.8. Apertura de ofertas. a) Enderezo: praza do Concello, 1. b) Localidade e código postal: Oroso - 15888.9. Gastos de publicidade. Os gastos que xeren os anuncios cun máximo de 1.000 euros. Oroso, 07/07/2011. O alcalde Manuel Mirás Franqueira
15/07/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 15 kV., de 600 m. de lonxitude, coa orixe no apoio n°8 da L. M. T. SBN-702B (Pastoriza-Meicende-C. Artabra), e final no centro de transformación a instalar no lugar de Rañobre, no termo municipal de Arteixo, (expte. n° 447/2008), por resolución desta Xefatura Territorial de data 23 de xuño de 2010, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 da Coruña. Esta Xefatura Territorial acorda sinalar o día 7 de setembro de 2011 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Arteixo, deducida da que se someteu a información pública no DOG, BOP e no xornal “La Opinión” de datas 25/11/08, 14/11/08 e 5/11/08, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 24 de xuño de 2011 A xefa territorial, Tristana Moraleja Gómez
15/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28924. Vivenda unifamiliar e outras obras

INFORMACIÓN PÚBLICA CLAVE: DH W.15.28924 Dona Amarilys Calpe Riaz, con CIF XXXXXXXXX e con enderezo na rúa Uxío Novoneyra, n.º 12-2.º B, Romardeiro.15179 Oleiros. Solicita AUTORIZACIÓN para vivenda unifamiliar, peche, muro e derribo dun galpón na zona de policía do río i/n, no lugar de Avda. República Argentina, na parroquia de Dorneda, no T. M. de Oleiros. As obras solicitadas consisten na construcción dunha vivenda unifamiliar composta de planta baixa, peche perimetral da parcela mediante postes e malla metálica, muro de contención de terras e derribo de galpón existente. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 1 de xullo do 2011. O xefe de servizo da Zona Galicia Norte Asdo.: Luís García Alonso.
15/07/2011 | Administración LocalMunicipal
Ribeira
Anuncio contratación obras Praza Uxío Novoneira

Organismo: Concello de Riveira. Dependencia que tramita o expediente: Oficina Municipal de Contratación. Tipo: Obras. Denominación do proxecto: RENOVACIÓN DA PRAZA UXÍO NOVONEYRA (RIVEIRA). Prazo de execución: 3 meses (90 días naturais). Valor estimado do contrato: 253.858,61 euros IVE 18 %: 45.694,55 euros Prezo de licitación total: 299.553,16 euros Tramitación: Urxente. Procedemento: Aberto con multiplicidade de criterios de valoración. Os establecidos na cláusula 15.5 do prego de cláusulas administrativas particulares, a valorar segundo o previsto no Anexo II do citado prego: a) Programa de traballo: de 0 a 20 puntos. b) Actuación ambiental: de 0 a 9 puntos. c) Control de calidade, ata 12 puntos, detallado en: c.1) Plan de control interno de calidade: de 0 a 4 puntos. c.2) Plan de control externo de calidade: de 0 a 4 puntos. c.3) Certificado ISO 9001: 2 puntos. c.4) Certificado ISO 14001: 2 puntos. d) Plan de seguridade e saúde: de 0 a 5 puntos. - Oferta económica: ata 30 puntos. - Proposta de redución do prazo de execución: ata 20 puntos. - Porcentaxe de control de calidade externo: de 0 a 4 puntos. Provisional: Non se esixe. Definitiva: O 5 % do importe de adxudicación, excluído o Imposto sobre o Valor Engadido. Clasificación: Non se esixe. Prazo de presentación: Trece (13) días naturais a contar desde o día seguinte ao da publicación do anuncio de licitación no Boletín Oficial da Provincia de A Coruña e/ou Perfil de Contratante do Concello de Riveira. No caso de que coincida en sábado o día de finalización do prazo, este quedará prorrogado automaticamente para o seguinte día hábil. Lugar de presentación: No Rexistro Xeral do Concello de Riveira, sito na Praza do Concello, número 1, de Riveira. Documentación a presentar: A esixida na cláusula 12 do prego de cláusulas administrativas particulares. Terá lugar na Casa do Concello de Riveira. A data e hora na que se celebrará o acto público da apertura das ofertas presentadas publicarase no “Perfil de Contratante” do Concello. Os derivados da publicación dos anuncios de licitación serán por conta do adxudicatario. Dependencia: Oficina de Contratación do Concello de Riveira. Domicilio: Praza do Concello, nº 1. Riveira (A Coruña). C. P. 15960 Teléfono: 981 83 54 17. Extensión 214. Fax: 981 87 16 10 Correo electrónico: contratacion@riveira. com Dirección do Perfil de Contratante na Internet: www.riveira.es Data límite para a obtención de documentación e información: Ata o día de finalización do prazo para presenta-las ofertas. Riveira, a 13 de xullo de 2011. O Alcalde Asdo./ Manuel Ruiz Rivas.
15/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27928. José Antonio Espiño Rodríguez (Sobrado)

O 19 de xullo de 2010 publicouse un anuncio no Boletín Oficial da provincia a instancia de Jaime Abel Carrilero Eckhardt, con DNI33215072J, no que solicitaba de Augas de Galicia un caudal de 0,06 litros/segundo de augas procedente dun manancial no lugar de Casal de Abaixo, parroquia de Grixalba (San Xiao), Concello de Sobrado (A Coruña), con destino ao uso doméstico e gandeiro. No trámite de recoñecemento sobre o terreo do 21 de xuño de 2011, comprobouse a existencia doutra captación procedente dun pozo que non se incluíu na devandita publicación. En consecuencia, e mester abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.27928 As características do aproveitamento son: SOLICITANTE: Jaime Abel Carrilero Eckhardt CAUDAL: 0,06 litros/segundo DESTINO: doméstico e gandeiro ORIXE: manancial e pozo artesán LUGAR: Casal de Abaizo PARROQUIA: Grixalba (San Xiao) CONCELLO: Sobrado (A Coruña) Solicita a legalización dun aproveitamento de auga no lugar de Casal de Abaixo no Concello de Sobrado dos Monxes. O aproveitamento consiste en dúas captacións; unha mediante un pozo de aros de formigón dun manancial na parcela 856 do polígono 23 e a outra mediante un pozo artesán e unha bomba de impulsión na parcela 46 do polígono 501; condución por medio de tubaxe de PVC de 40 mm de diámetro pola beira da pista municipal ata a parcela 53, onde se encontran a vivenda e a estabulación gandeira que se vai abastecer. Na mesma parcela onde se consume a auga realizáronse obras consistentes nun depósito de fibra de 2 m3, unha electrobomba e un dispositivo de cloración e filtrado. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de xullo de 2011 O xefe do Servizo Territorial da Zona Galicia Centro Paula Rocio Obon Frant
15/07/2011 | Administración LocalMunicipal
As Somozas
Adquisición de terreos para infraestruturas municipais

1.–ENTIDADE ADXUDICADORA: Concello das Somozas (A Coruña). 2.–OBXETO DO CONTRATO: adquisición de terreos para infraetructuras municipais. LOTE 1.-ENTORNO CABANA MOURÓN: 45.726,08 € LOTE 2.-ENTORNO CASTELO: 162.267,20 € LOTE 3.-FINCAS COLIDANTES AO POLÍGONO INDUSTRIAL: 40.966,40 € LOTE 4.-AMPLIACIÓN ETAP SOUTOCHAO: 41.585,04 € 3.–FORMA DE ADXUDICACIÓN: concurso público.4.–TIPO DE LICITACIÓN: 290.544,72 € (impostos incluídos). 5.–PAGAMENTO: con cargo á partida 179.600.00 do vixente orzamento.6.–PRESENTACIÓN DE PROPOSICIÓNS: no prazo de 15 días, contados a partir do día seguinte ao da publicación do presente anuncio no Boletín Oficial da Provincia da Coruña e no perfil do contratante, en horario de 9 a 13 horas, no Rexistro Xeral do Concello das Somozas.7.–GARANTÍA PROVISIONAL: non se esixe.8.–APERTURA DE PROPOSICIÓNS ECONÓMICAS: na Casa do Concello, o 3.º día hábil tras a finalización do prazo de presentación das proposicións, ás 12 horas, agás se coincide en sábado, que se trasladará ao día hábil seguinte. As Somozas, 21 de xuño de 2011. O alcalde Asdo.: Manuel Candocia Ramos
15/07/2011 | Administración LocalMunicipal
Cesuras
Aprobación inicial expte. de modificación de créditos núm.3/2011

Aprobado polo Pleno deste Concello o expediente de modificación de créditos núm.3 de 2011, dentro do vixente Orzamento Municipal, por un importe de CORENTA MIL EUROS (40.000,00 €), en cumprimento do disposto no artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, expónse ao público, por prazo de quince días hábiles, na Secretaría deste Concello, a fin de que durante o mesmo, que empezará a contarse desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes, dirixíndoas ao Sr. Alcalde-Presidente deste Concello. Cesuras, 7 de xullo de 2011. O ALCALDE, Asdo.: Julián Lucas Ramírez.
15/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29045. José Manuel Mosquera Ponte (Teo)

Dajun El Boukadidi Olaso, con DNI XXXXXXXXX, solicita de Augas de Galicia un caudal de 0,013 litros/segundo de augas procedente de dous pozos no lugar do Carballal, parroquia de Calo (San Xoán), Concello de Teo (A Coruña), con destino ao uso doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29045 As características do aproveitamento son: SOLICITANTE: Dajun El Boukadidi Olaso CAUDAL: 0,013 litros/segundo DESTINO: uso doméstico e gandeiro ORIXE: dous pozos LUGAR: Carballal PARROQUIA: Calo (San Xoán) CONCELLO: Teo (A Coruña) O aproveitamento consta de dous pozos situados na parcela 1944 do polígono 514; un de 5 m de profundidade e 1,50 m de diámetro, con tapa de 90 x 95 cm e outro de 6 m e 1,20 m e tapa de 80 x 67 com. A partir deste último sae unha condución de goma alimentaria de 35 mm que cruza unha pista e introdúcese na parcela 1942 do dito polígono, pasando por unha arqueta de 55 x 55 cm, un pozo morto e unha arqueta de 1,25 m de diámetro situados nesta parcela. A condución sae da arqueta e atravesa unha pista de concentración, as parcelas 1744, 1745 para chegar á parcela 1746 onde se sitúa o depósito de almacenamento de 2,30 x 1,30 m e onde se aproveitan as augas. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de xullo de 2011 O xefe do Servizo Territorial da Zona Galicia Centro Aiko Arreaga Sanchez Aguilera
15/07/2011 | Administración LocalMunicipal
Malpica de Bergantiños
Secretaría
Resolución da Alcaldía nº 624 e nº 625 de delegación da realización de casamento no concelleiro don Alfredo Cañizo Garrido

1 Recibido auto do Xulgado de Paz, Rexistro Civil de Malpica para a celebración do matrimonio Civil de Don Carlos Victor Daniel Liviu Zarazaga Moyar e Dona Nicoleta Florina Zenobia Bericochea Amenabarro, autorizando ao Sr. Alcalde Don Eduardo J. Parga Veiga, para a realización do mesmo o vindeiro día nove de xullo do ano actual.- 1 Don Eduardo J. Parga Veiga, Alcalde - Presidente do Concello de Malpica de Bergantiños, en virtude do disposto no artigo 51 do Código Civil, artigo 23 da LBRL 7/85, artigos 44 e 47 do ROF 2568/1986, artigo 63 da Lei 5/97 de 22 de xullo de Administración Local de Galicia e demais lexislación concordante En base ao anteriormente exposto, esta Alcaldía 1º Delegar a favor do Concelleiro, Don Alfredo Cañizo Garrido a celebración do matrimonio arriba referenciado o día nove de xullo do ano actual, delegación que inclurá a sinatura de documentos.2º Notificar a presente resolución ao interesado.3º Mandar publicar esta resolución do BOP 4º Dar conta ao Pleno na seguinte sesión que se celebre. D. M. e aos únicos efectos de fé pública O alcalde (art.2 RD 1117/1987, de 18 de decembro) A secretaria. Eduardo Parga Veiga Mónica Pichel García 1 Recibido auto do Xulgado de Paz, Rexistro Civil de Malpica para a celebración do matrimonio Civil de Dona Vanesa Rodriguez García e Don Gonzalo Alvarez Freitas autorizando ao Sr. Alcalde Don Eduardo J. Parga Veiga, para a realización do mesmo o vindeiro día nove de xullo do ano actual.- 1 Don Eduardo J. Parga Veiga, Alcalde - Presidente do Concello de Malpica de Bergantiños, en virtude do disposto no artigo 51 do Código Civil, artigo 23 da LBRL 7/85, artigos 44 e 47 do ROF 2568/1986, artigo 63 da Lei 5/97 de 22 de xullo de Administración Local de Galicia e demais lexislación concordante En base ao anteriormente exposto, esta Alcaldía 1º Delegar a favor do Concelleiro, Don Alfredo Cañizo Garrido a celebración do matrimonio arriba referenciado o día nove de xullo do ano actual, delegación que inclurá a sinatura de documentos.2º Notificar a presente resolución ao interesado.3º Mandar publicar esta resolución do BOP 4º Dar conta ao Pleno na seguinte sesión que se celebre. Malpica de Bergantiños, 7 de xullo de 2011 D. M. e aos únicos efectos de fé pública O alcalde (art.2 RD 1117/1987, de 18 de decembro) A secretaria. Eduardo Parga Veiga Mónica Pichel García
15/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Expediente de extinción E-1371-C

O presente anuncio publícase para dar cumprimento ao trámite de información pública esixido polo art.163.3 do Regulamento do Dominio Público Hidráulico, no procedemento de extinción por renuncia do titular da seguinte concesión outorgada por resolución de 14/01/1956 de clave: E-1371-C. TITULAR: D. MOUHAMED DIAZ ARAQUE MARQUARDT, Dª MARIA HORTENSIA JOGLAR SKRYPNYK e D, ANGIE GABRIELA LLARIA BARNEA CAUDAL: 3,5 l/s DESTINO: rega de terreos (350 áreas) ORIXE: río Mera COORDENADAS: X= 588734 Y= 4828830 LUGAR: Souto Grande - Recodo - San Xoan de Os Casás T. M.: Cerdido. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Cerdido, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 6 de xullo de 2011 O xefe do Servizo Territorial. Zona Galicia Norte Braulio Sandra Marisol Eisermann Da Casa